**זכיות עובדים- פסק דין בנושא זכיות של פליט מאריתריאה**

**סע"ש 10297-08-14**

התובע, פליט זר מאריתריאה, עבד בנתבעת בשנים 2013-2014 (שנה אחת), כעובד ניקיון במטבח.

התובע הגיש תביעה על סך של 220,000 ₪ בגין זכויות העובדים שמזכים אותו בזכיות סוציאליות שלא שולמו לו, בינהם שעות נוספות, פיטורין, חופשה, חגים וכיוצא באלו, עוד טען התובע לפיצוי בגין תלושי שכר שלא נערכו כדין.

הנתבעת טענה מנגד כי התובע לא הגיע לעבודה שבוע ימים, זאת ללא הודעה מוקדמת, ולאחר שחזר מהפגנת הפליטים כפי שטען, הנתבעת הספיקה להביא עובד חלופי במקומו.

בית הדין קיבל את התביעה בחלקה הקטן בציינו כי כאשר מדובר בעובד שעתי, קיימת חובה לרשום את תעריף שכרו השעתי בתלוש, כמו כן ציינה השופטת כי פדיון ימי חופשה להבדיל מקבלתה בפועל אינה חוקית.

מנגד ציינה השופטת כי התובע בחר לעזוב את עבודתו ללא הודעה כי הוא עתיד להעדר לאור הפגנת הפליטים, על כן, אין פגם בהתנהלות הנתבעת ששכרה עובד אחר תחתיו.

לתובע נפסקו 24,000 ₪ בגין זכויותיו לרבות פיצוי בגין תלושי שכר שלא כדין, וכן פיצוי פיטורין בהתאם לצו ההרחבה הפנסיוני, כן חוייבה הנתבעת בסך של 6,000 ₪ שכ"ט.